Berlingske Tidende, 1771-11-01
London, den 11te og 15de Octbr. Det udspredte Rygte, at et af de Skibe, med hvilke Capitain Scott er blevet sendt til den Øe Falkland, for i Kongens Navn at tage samme i Besiddelse, skal ved Øen selv være gaaet til Grunde, giendrives derved allene, at Hoffet venter først i Decbr. Efterretning fra bemeldte Capitain, og efter at man har erfaret bemeldte Øe at være taget i Besiddelse, skal Parlementet først sammenkaldes, saasom Hoffet vil at en ordentlig Efterretning derom skal meddeles denne National-Forsamling, saasnart samme aabnes. Det forsikres imidlertid at paa samme Tid da Capitain Scott med sine Skibe er afseylet fra Spithead, er en Spansk Escadre paa 4 Skibe af Linien, afsendt fra Cadix til Høyden af Madera, for derfra at gaae videre til Hispaniola. Man paastaaer ligeledes at efter den Tid, da den sidste Franske Ambassadeur, Græven af Guines, er afreist herfra, vare først 6 Skibe med Tropper afgaaet fra Spanien til America; og fra America vil man med Vished vide at de Spanske Besætninger til Porto=Bello, Manilla, Acapulco og i heele Syd=America ere paa nogle Maaneder anseelig blevne forstærkede. Men det er at mærke at alle disse og andre deslige Efterretninger ere meddeelte i de her værende offentlige Blade, som paa nogen Tid have gjort Profession af at tillægge Hofferne i Madrit og Versailles krigerske Hensigter, og at derimod de Depecher, som vort Hof i disse Dage har faaet fra bemeldte Hoffer vidne, som man forsikrer, om sammes Venskabs fulde Sindelav. - J Dag den 15de er holdet stor Raads Forsamling til St. James, som, saavidt man veed, er foranlediget af Efterretninger fra nogle Europæiske Hoffer, og de i Gaar fra America indløbne. - Fra Haag, meldes at General=Staterne havde besluttet at formere Republikens Landmagt til 90 Batailloner og 70 Escadroner, og at imellem deres Høymægtigheder og Hs. M. Kongen af Preussen var en nye Alliance= og Venskabs=Tractar i Underhandling. En Expresser, som i Gaar ankom fra Haag, blev strax sendt til Kongen til Richmond. - Da foruden Admiral Elphingston Sir Charles Knowles disse Dage herer ankommen fra Petersborg, saa heder det at denne sidstes Ankomst har vigtige Sager til Grund, hvilke, som nogle mene, angaae Krigen imellem Rusland og Porten. - Fra Dynkirken skrives at 400 Galeer Slaver der hver Dag ventes fra Marseille. Denne Efterretning foraarsager, som man let kan tænke, megen Omtale; thi saasnart der i Dyn kirken skal arbeydes, forestiller man sig strax at det angaaer Verkernes Jstandsættelse ved den der værende Havn. Dertil kommer, at man nu vist veed at Græven af Guines ikke kommer her igien; men derimod har det Franske Hof, som ovenmeldt er, givet nye Forsikringer og sit Fredelskende Sindelav, og man veed og at Hr. v. Breteuil skal sidst i Novbr. Maaned ankomme her som Fransk Ambassadeur. Det tydeligste Beviis paa den beste Forstaaelse imellem vort Hof og det Franske skulle uden Tvil være, dersom det Rygte blev bekræftet at Printsen af Wallis skal foretage en Reyse til Paris, og Biskopen af Osnabrich følge med ham derhen; men man tviler endnu meget paa at dette Rygte er tilforladeligt. Visse re torde det være at Græv v. Bute efter Lægernes Raad vil med første igien giøre en Reyse til den sydlige Deel af Frankrig.